《送黄子宫之西粤绛帐》
明代·张嗣纲

几日同歌弹短铗，一朝话别倚孤蓬。衣冠南海声名重，裘马西孤闻望隆。

象群春明花菡萏，雁峰云净月玲珑。枝头若买苍梧醉，须赋名山寄剡中。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。